
ZAPISNIK
1. seje Sveta KS Kresnice, ki je bila  v četrtek 10.1.2019 ob 19. uri na sedežu KS, Kresnice 19.
PRISOTNI:  g. Blaž Bizjak, ga. Marija Murn, ga. Mojca Bratun, g. Daniel Lenart,g. Miklavž Šef, g. Sašo Jovanovič (člani sveta KS), g. Miha Jančar (občinski svetnik) in g. Roman Ponebšek
OPRAVIČENO ODSOTNI: ga. Olga Štrus (tajništvo KS), g. Franci Rokavec (župan), ga. Meta Ponebšek (direktorica občinske uprave)
Sejo je vodil predsednik sveta KS Kresnice Roman Ponebšek po naslednjem dnevnem redu: 
1. Pregled zapisnika konstitutivne seje.
2. Pregled zapisnika o primopredaji poslov.
3. Seznanitev s Statutom KS Kresnice.
4. Poročilo o prireditvi Božičkovo rajanje.
5. Informacija s prve redne seje Sveta predsednikov krajevnih skupnosti in Mestne skupnosti Litija:
a. Predstavitev odloka o pokopališkem redu v občini Litija
b. Javni poziv k zbiranju pobud za spremembe in dopolnitve OPN Litja
6. Informacija o projektu izgradnje javne infrastrukture v naselju Kresnice.
7. Informacija o projektu napeljave optičnega kabla.
8. Program dela KS Kresnice za mandatno obdobje 2019-2022.
9. Program dela KS Kresnice za leto 2019.
10. Finančni načrt KS Kresnice za leto 2019.
11. Urejanje spletne strani.
12. Razpis MK za sofinanciranje kulturne dediščine.
13. Pobude in vprašanja.
14. Razno.
Predsednik je pozdravil prisotne in se jim zahvalil za udeležbo na seji sveta. 
AD 1.	Pregled zapisnika konstitutivne seje.
Roman Ponebšek je podal pregled sklepov konstitutivne seje KS Kresnice. Zapisnik je bil podpisan in poslan na občino Litija. 
Sklep 1/2: Člani sveta KS Kresnice sprejmejo zapisnik konstitutivne seje KS Kresnice v predlagani obliki.
AD 2.	Pregled zapisnika o primopredaji poslov.
Roman Ponebšek je podal vsebino primopredajnega zapisnika.:
· Dokumentacija za 2016,2017 in 2018 je urejena in ustrezno arhivirana.
· Prostori KS so v zelo slabem stanju in jih bo potrebno pospraviti in prepleskati. Pohištvo je v slabem stanju. Za sejno sobo člani skušajo pridobiti novo ovalno konferenčno mizo. Predsednik se z lastniki dogovori o načrtovani sanaciji in preureditvi prostorov.
· Urediti bo potrebno pogodbeno razmerje z upravljavcema pokopališča in sprejeti cenik pogrebnih storitev. 
· Ključe od KS ima za potrebe merjenja krvnega tlaka še ga. Danica Hauptman. Predsednik predlaga, da se uvede dnevnik uporabe prostorov KS in spisek imetnikov ključev KS.
· Ključe stare OŠ bivša predsednica ni predala. Ključe ima Gašper Šinkovec
Po razpravi se sprejmejo naslednji sklepi:
Sklep 2/2: Člani sveta KS Kresnice se seznanjajo in sprejmejo primopredajni zapisnik med novim in starim vodstvom KS Kresnice.
Sklep 3/2: Člani sveta KS Kresnice bodo organizirali delovno akcijo za ureditev prostorov KS Kresnice. Predsednik se predhodno dogovori z lastnikom glede beljenja in ostalih popravil. 
Sklep 4/2: Člani sveta KS Kresnice sprejmejo sklep, da se izdela spisek imetnikov ključev (reverz) in se uvede dnevnik uporabe prostorov KS Kresnice.
AD3.	Seznanitev s Statutom KS Kresnice.
Predsednik je v gradivo za prvo sejo sveta KS Kresnice umestil statut KS Kresnice, tako da so ga člani lahko predhodno pregledali. Predsednik je podal naslednje komentarje:
· Praznik KS Kresnice je 21. september. Na ta dan, leta 1944 so namreč enote NOV napadle žandarmerijsko postajo v Kresnicah in okupatorsko postojanko v Pogoniku. Praznika se ne praznuje zato je potrebna širša razprava o ustreznosti izbranega praznika. 
· Naloge KS Kresnice so:
· usklajuje in vodi aktivnosti za vzdrževanje občinskih javnih cest na svojem območju,
· sodeluje pri vodooskrbi iz javnih vodovodov na svojem območju,
· upravlja z lastnim premoženjem in s premoženjem občine, ki ji je dano v uporabo,
· skrbi za urejenost pokopališča in organizira pogrebno službo na krajevno običajni način, če z odlokom občine ni drugače določeno,
· pospešuje kulturne, športne in druge društvene dejavnosti na svojem območju ter organizira kulturne, športne in druge prireditve oziroma nudi pomoč pri takih prireditvah, kadar je organizator občina.
· Funkcije članov v organih KS in njenih delovnih skupinah, odborih in komisijah, so častne. Člani sveta KS so upravičeni do sejnin. 
· Delo sveta KS, njenih delovnih skupin, odborov in komisij je javno. Javnost dela se zagotavlja z obveščanjem javnosti o njihovem delu in aktivnostih prek oglasne deske KS in javnih medijev.
· Svet krajevne skupnosti dela in sprejema svoje odločitve na seji, na kateri je navzočih večina članov, z večino opredeljenih glasov navzočih članov.
· Župan ima pravico biti navzoč na seji sveta krajevne skupnosti in razpravljati, vendar nima pravice glasovati.
· Finančne in računovodske naloge za KS lahko opravlja občinska uprava Občine Litija, če s tem soglaša svet KS.
· Za izvrševanje finančnega načrta KS je odgovoren svet KS.
· Za delovanje in opravljanje nalog KS se zagotovijo sredstva v proračunu Občine Litija
· Delovanje KS se financira iz občinskega proračuna, s prostovoljnimi prispevki fizičnih in pravnih oseb, s plačili za storitve, s samoprispevkom, s prihodki od premoženja ožjega dela občine ter drugimi prihodki, za katere tako določajo predpisi občine.
Sklep 5/2: Člani sveta KS Kresnice se seznanjajo s Statutom KS Kresnice.
Sklep 6/2: Člani sveta KS Kresnice Člani sveta KS Kresnice pripravijo gradivo za obravnavo glede praznika KS Kresnice. Obravnava gradiva se izvede na enem od zborov občanov. 
Sklep 7/2: Člani sveta KS Kresnice se odpovedujejo sejninam v korist financiranja akcij, ki jih izvaja ali podpira KS Kresnice. 
AD4.	Poročilo o prireditvi Božičkovo rajanje.
O realizaciji je poročal Daniel Lenart in sicer se je najprej opravičil za nerodnost pri sestavljanju vabila in sicer kot soorganizator ni bila navedena KS Kresnice. Na rajanju je izpostavil, da je soorganizator KS Kresnice. Rajanja se je udeležilo 40 otrok. Vsak otrok je prejel skromno darilo. Rajanje je sovpadalo z devetdnevnico, ki so se je udeleževali tudi otroci. Uro je prilagajal gostujoči gledališki skupini iz Podkuma, ki je uprizorila igrico za otroke. Pri pripravi daril sta sodelovali Tina in Mojca, ki ju je Daniel Lenart finančno nagradil (lasten prispevek 20€). KD Kresnice je prispevalo 100€ za igrico in 42 € za raznos vabil (poštna storitev). KS Kresnice je prispevala za darila i pogostitev  266,77 €. Zaokroženo nas je prireditev brez upoštevanja prostovoljnega dela stala cca 430€. Daniel Lenart predlaga nakup lučk in novoletne jelke in predlaga, da se razmisli o darilu, ki vsebuje knjigo ali igračo. Blaž Bizjak podari lučke in novoletno jelko.  Predsednik KS Kresnice se je  Danielu Lenartu zahvalil za dobro izvedbo Božičkovega rajanja. 
Sklep 8/2: Člani sveta KS Kresnice se seznanjajo z izvedbo prireditve Božičkovo rajanje. Strošek KS Kresnice za božičkovo rajanje znaša 266,77€. Prireditev se ohrani in se za naslednje leto razmisli o darilih. 
AD5.	Informacija s prve redne seje Sveta predsednikov krajevnih skupnosti in MS Litija:
a. Seznanitev z gradivom o delovanju in pristojnostih KS in MS
Predsednik KS Kresnice je navzoče seznanil z gradivom, ki ga je pripravila direktorica občinske uprave in sicer se nanaša na informacije o delu KS, odnosu KS Občina in vsebuje pravne podlage in razlage za in o delovanju KS. Člani sveta so gradivo prejeli ob sklicu prve seje in so se seznanili z njim. 
b. Predstavitev odloka o pokopališkem redu v občini Litija
Predsednik je podal osnovne informacije in sicer je v veljavi nov Občinski odlok o pokopališkem redu. KS Kresnice v skladu z odlokom upravlja s pokopališčem Kresnice. V odloku so navedene naloge upravljavca pokopališča, ki mora med drugim skrbeti za urejenost pokopališča, izvajati investicijska vlaganja, gospodariti z mrliško vežico, voditi evidenco in po novem tudi skleniti pogodbo o najemu grobov. KS mora voditi kataster grobov in evidenco pokopov za zadnjih deset let. Pogodbe bo potrebno skleniti z vsemi najemniki grobov na novo. Vzorec pogodbe bo pripravila občinska uprava. V odloku so opredeljene tudi naloge grobarja in načini pokopa. Pokop pokojnika lahko izvedejo tudi stanovski kolegi (gasilci, planinci, lovci…). Odlok določa enotne cene za najem grobov na področju celotne občine Litija.
Na naslednji seji svet obravnava pogodbo o upravljanju pokopališča, najemno pogodbo in obravnava ceno za najem groba. Na sejo se povabi g. Lemuta in g. Janežiča. 
Sklep 9/2: Člani sveta KS Kresnice se seznanjajo z vsebino odloka o pokopališkem redu.  
c. Javni poziv k zbiranju pobud za spremembe in dopolnitve OPN Litja
Predsednik je navzoče seznani, da Občina Litija namerava v letu 2019 začeti s postopkom priprave sprememb in dopolnitev Občinskega prostorskega načrta Občine Litija (SD OPN 02). Zato poziva vse zainteresirane lastnike zemljišč, občane občine Litija in druge fizične in pravne osebe, da oddajo pobude oziroma svoje predloge po pošti na naslov Občina Litija, Jerebova 14, 1270 Litija,  osebno v sprejemni pisarni Občine Litija, št. 43, na elektronski naslov: obcina.litija@litija.si.  ali v aplikaciji PISO (povezava s PISO je mogoča na spletni strani Občine Litija https://www.litija.si/). Pobudo mora vložiti lastnik zemljišča, pooblaščenec lastnika zemljišča (priloženo mora biti pooblastilo), v primeru solastništva, pa vsi solastniki zemljišča. 
Pobude in predlogi se lahko nanašajo na vse vsebine akta: na namensko rabo zemljišča (sprememba namembnosti kmetijskega ali gozdnega zemljišča v stavbno zemljišč, sprememba stavbnega zemljišča v kmetijsko ali gozdno zemljišče), na prostorsko izvedbene pogoje glede gradnje in meril oblikovanja objektov, na grafični in tekstualni del akta ter na izvedbeni in strateški del akta.
Zbiranje pobud bo potekalo v času od 15. novembra 2018 do vključno 15. februarja 2019. Zaželeno je, da se pobude oddajo v elektronski obliki v aplikaciji PISO. Oddano pobudo je potrebno natisniti, podpisati in poslati na naslov Občine Litija. 
Obravnavane bodo le tiste pobude, ki bodo oddane v pisni obliki. Pobude prejete po preteku navedenega roka ne bo mogoče obravnavati v postopku SD OPN 02
Skliče se zbor občanov na katerem bomo krajanom s pomočjo občinske uprave podali neposredne informacije. 
Sklep 10/2: Člani sveta KS Kresnice se seznanjajo z objavo in vsebino javnega poziva k zbiranju pobud za spremembe in dopolnitve OPN Litja.
Sklep 11/2: Člani sveta KS Kresnice predlagajo, da se zbor občanov skliče 7.2.2019 ob 18. Uri v dvorani gasilskega doma Kresnice. Za sklic in organizacijo člani zadolžijo predsednika sveta KS. 

AD6.	Informacija o projektu izgradnje javne infrastrukture v naselju Kresnice.
Predsednik sveta KS je članom v gradivu za prvo sejo sveta KS Kresnice posredoval projektno nalogo izgradnje javne infrastrukture v naselju Kresnice. Prejšnji svet KS se je s projektom seznanil in tudi sodeloval pri pripravi. Ugotavljamo, da je projekt dober in nudi prepotreben višnji nivo ureditve javne infrastrukture v naselju Kresnice, ki je v slabem stanju. Realizacija projekta izgradnje javne infrastrukture v naselju Kresnice sodi med prioritetne naloge sedanjega sveta KS Kresnice. Svet se zaveda, da gre za kompleksen projekt, ki bo poleg finančnih sredstev (proračun občine Litija – investicijska postavka je umeščena v proračun, znesek pa je prenizek)  zahteval tudi pripravljenost krajanov po sodelovanju (služnosti, finančni vložki za ureditev priklopov na javno infrastrukturo (vodovod, kanalizacija, elektrika)). 
Sklep 12/2: Člani sveta KS Kresnice se seznanjajo s projektom izgradnje javne infrastrukture v naselju Kresnice. Realizacija projekta sodi med prioritetne naloge sveta KS Kresnice v mandatnem obdobju 2019-2022. 
AD7.	Informacija o projektu napeljave optičnega kabla.
Predsednik je podal osnovne informacije in sicer podpira odločitev Telekoma in Občine Litija, da so pred pričetkom izgradnje javne infrastrukture v naselju Kresnice pristopili k projektu izgradnje optične napeljave v KS Kresnice. Sama izvedba projekta je slaba. Izvajalci gradbenih del le ta izvajajo nekvalitetno na kar so bili tako neposredno kot tudi posredno s strani investitorja opozorjeni (neustrezne deponije, slaba komunikacija z lastniki, nedokončanje nujnih del (neustrezno zasutje prekopov cestišč…).  
Občinski svetnik g. Miha Jančar je podal informacije, da skupaj z g. Srečkom Žnideršičom rešujeta nastale težave in zaplete (neustrezno reševanje razmerji z lastniki zemljišč s strani investitorja). 
Sklep 13/2: Člani sveta KS Kresnice se seznanjajo s projektom izgradnje optičnega omrežja. 
8.	Program dela KS Kresnice za mandatno obdobje 2019-2022.
Po razpravi je svet KS Kresnice sprejel naslednje programske točke za delo v mandatnem obdobju 2019-2022:
1. Aktivno sodelovanje pri realizaciji projekta izgradnje javne infrastrukture v naselju Kresnice 
2. Popis stanja lokalnih cest in javnih poti in določitev prioritet urejanja cest (kategorizacije, odkupi, finančne ocene potrebnih investicij)
3. Sodelovanje pri OPN – pri večnamenski dvorani se prostor rezervira za novo šolo, vrtec, večnamensko dvorano in gasilski dom.
4. Prodaja stare osnoven šole – sprejme se sklep o prodaji stare OŠ Kresnice, ki je v lasti KS. Kupnina se nameni nakupu parcel za izgradnjo šole, vrtca, gasilskega doma in večnamenskega objekta
5. Aktivnosti za pričetek Izgradnje šole, vrtca, gasilskega doma in večnamenskega objekta na lokaciji obstoječe večnamenske dvorane
6. Izdelava digitalnega katastra pokopališča in sklenitev pogodb o najemu groba z vsemi lastniki
7. Aktivnosti za ureditev izven nivojskega križanja ceste in železnice (podvoz)
8. Reševanje problematike varnega vključevanja na državno cesto pri mostu v Kresnicah
9. Sodelovanje z društvi, šolo,vrtcem in župniščem na področju KS Kresnice
Sklep 14/2: Člani sveta KS Kresnice sprejmejo naslednje programske usmeritve za delo v mandatnem obdobju 2019-2022:
1. Aktivno sodelovanje pri realizaciji projekta izgradnje javne infrastrukture v naselju Kresnice 
2. Popis stanja lokalnih cest in javnih poti in določitev prioritet urejanja cest (kategorizacije, odkupi, finančne ocene potrebnih investicij)
3. Sodelovanje pri OPN – pri večnamenski dvorani se prostor rezervira za novo šolo, vrtec, večnamensko dvorano in gasilski dom.
4. Prodaja stare osnoven šole – sprejme se sklep o prodaji stare OŠ Kresnice, ki je v lasti KS. Kupnina se nameni nakupu parcel za izgradnjo šole, vrtca, gasilskega doma in večnamenskega objekta
5. Aktivnosti za pričetek Izgradnje šole, vrtca, gasilskega doma in večnamenskega objekta na lokaciji obstoječe večnamenske dvorane
6. Izdelava digitalnega katastra pokopališča in sklenitev pogodb o najemu groba z vsemi lastniki
7. Aktivnosti za ureditev izven nivojskega križanja ceste in železnice (podvoz)
8. Reševanje problematike varnega vključevanja na državno cesto pri mostu v Kresnicah
9. Sodelovanje z društvi, šolo,vrtcem in župniščem na področju KS Kresnice
9.	Program dela KS Kresnice za leto 2019.
Po razpravi je svet KS Kresnice sprejel naslednje programske točke za delo v letu 2019:
· [bookmark: _GoBack]Upravljanje s pokopališčem. Popis potrebnih investicijskih vlaganj. Izdelava pokopališkega reda. Priprava in distribucija pogodb o najemu grobov – nosilec Roman Ponebšek,
· Sestanek z društvi, POŠ, vrtec februarska seja KS – nosilec Roman Ponebšek
· Izvedba čistilne akcije 6.4.2019 – nosilec Sašo Jovanovič in Marija Murn
· Festival skupnosti – nosilec Sašo Jovanovič v sodelovanju z društvi
· Prvomajsko srečanje – nosilec Daniel Lenart pomoč in uvajanje  Mojca Bratun
· Popis stanja javnih poti in lokalnih cest – nosilec Blaž Bizjak
· Sodelovanje z IAK – nosilec Roman Ponebšek
· Aktivnosti pri prodaji stare OŠ Kresnice – nosilec Miklavž Šef
· Božičkovo rajanje 21.12.2019 – nosilec Daniel Lenart
· Silvestrovanje na prostem – 31.12.2019 – nosilec Roman Ponebšek
· Digitalizacija – nosilec Blaž Bizjak
Sklep 15/2: Člani sveta KS Kresnice sprejmejo naslednji operativni program dela KS Kresnice za leto 2019:
· Upravljanje s pokopališčem. Popis potrebnih investicijskih vlaganj. Izdelava pokopališkega reda. Priprava in distribucija pogodb o najemu grobov – nosilec Roman Ponebšek,
· Sestanek z društvi, POŠ, vrtec februarska seja KS – nosilec Roman Ponebšek
· Izvedba čistilne akcije 6.4.2019 – nosilec Sašo Jovanovič in Marija Murn
· Festival skupnosti – nosilec Sašo Jovanovič v sodelovanju z društvi
· Prvomajsko srečanje – nosilec Daniel Lenart pomoč in uvajanje  Mojca Bratun
· Popis stanja javnih poti in lokalnih cest – nosilec Blaž Bizjak
· Sodelovanje z IAK – nosilec Roman Ponebšek
· Aktivnosti pri prodaji stare OŠ Kresnice – nosilec Miklavž Šef
· Božičkovo rajanje 21.12.2019 – nosilec Daniel Lenart
· Silvestrovanje na prostem – 31.12.2019 – nosilec Roman Ponebšek
· Digitalizacija – nosilec Blaž Bizjak
10.	Finančni načrt KS Kresnice za leto 2019.
Finančni načrt je vezan na sprejetje proračuna občine Litija. Predlog je, da KS za poslovanje prejme 1.980 €, za vzdrževanje cest 4.500€ (vključen prenos iz 2018) in za novoletno obdarovanje 1.000€. Potruditi se bo potrebno, da s pomočjo sponzorjev pridobimo sredstva za denimo organizacjo čistilne akcije. 
11.	Urejanje spletne strani.
Blaž Bizjak je podal informacijo, da je usposobil in uredil delovanje spletne strani. Zainteresirane člane (Roman, Olga, Danilo) lahko nauči osnovnega urejanja spletne strani. Imenovati bo potrebno urednika spletne strani. Uredil je tudi spletne naslove za vse člane KS Kresnice in sicer ime@kresnice.si. 
Roman Ponebšek je predlagal, da se v izogib stroškom poštnih storitev krajane pozove, da podpišejo izjavo v skladu z GDPR uredbo o varstvu osebnih podatkov in se naročijo na obveščanje o dogodkih KS Kresnice preko elektronske pošte. Informacijo in način je potrebno pripraviti do zbora občanov.
12.	Razpis MK za sofinanciranje kulturne dediščine.
Predsednik je navzoče obvestil, da je objavljen razpis, ki je namenjen občanom za obnovo stavb, ki sodijo med kulturne spomenike. 
13.	Pobude in vprašanja.
· Na pokopališče je potrebno namestiti pokopališki red
· Potrebno je izvesti inventuro OS v lasti KS Kresnice
Sklep 16/2: Člani sveta KS Kresnice imenuje inventurno komisijo v sestavi Olga Štrus, predsednica, Stane Lemut st. član in Roman Ponebšek član. Inventuro je potrebno izvesti do 15.2.2019.
· Na naslednji seji je potrebno sprejeti načrt ravnanja z nepremičnim premoženjem v katerem zapišemo namero po prodaji stare OŠ s pripadajočim zemljiščem.
· Na občino se naslovi dopis v katerem zapišemo pobudo po dodatnih koših z vrečkami za pasje iztrebke. 
· Na občino in na svet za preventivo v cestnem prometu se naslovi dopis o nevarnem odseku ceste na Vidičevem klancu in se prosi za ureditev razmer
· Na občino in na svet za preventivo v cestnem prometu se naslovi dopis za izgradnjo pločnika mimo šole in vrtca. 
· Na Direkcijo za ceste se naslovi pobuda za ureeditev izvoza iz mosta na regionalno cesto. (nujen ukrep: določiti enega vzdrževalca da zagotovi preglednosti križišča) 
14.	Razno.
Ni bilo razprave. 

Predsednik sveta KS Kresnice:
Roman Ponebšek l.r. 

